Document ID: 32005R0081

KOMISIJAS REGULA (EK) Nr. 81/2005
(2005. gada 19. janvāris),
ar ko groza Regulu (EEK) Nr. 3077/78 par to, ka apliecinājumi, kas pievienoti apiņiem, kurus importē no ārpuskopienas valstīm, ir līdzvērtīgi Kopienas sertifikātiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju (1), un jo īpaši tās 5. panta 2. punktu,
tā kā:
(1)
Komisijas Regula (EEK) Nr. 3077/78 (2) nosaka ārpuskopienas valstīm iestādes, kuras ir tiesīgas izsniegt apliecinājumus, ko pievieno apiņiem un apiņu produktiem, kurus importē no ārpuskopienas valstīm, un kuri ir atzīsti par līdzvērtīgiem sertifikātam, kas paredzēts Regulas (EEK) Nr. 1696/71 2. pantā.
(2)
Sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai, šīs jauno dalībvalstu iestādes vairs nav jāiekļauj Regulas (EEK) Nr. 3077/78 pielikuma sarakstā.
(3)
Attiecīgi ir jāgroza Regula (EEK) Nr. 3077/78.
(4)
Šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3077/78 pielikumu aizstāj ar šīs regulas pielikumā iekļauto tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 19. janvārī

Labels: 17
5
3
6
18
15